text: Tyskere flinke til at udlevere forbrydere
  07 marts 2014 kl. 15.34
  Østeuropæere mistænkt for at have begået kriminalitet i Danmark udleveres i stigende omfang fra Tyskland.
  Flere og flere udlændinge, der er mistænkt for at have begået ulovligheder i Danmark, bliver nu udleveret fra Tyskland.
  Ifølge kommunikationschef Helle Lundberg fra Syd- og Sønderjyllands Politi udleverede tysk politi i 2012 38 personer til et retsligt efterspil i Danmark. Det tal steg sidste år med over 100 procent, da 78 personer blev udleveret, skriver Flensborg avis.
  - Sidste år var det især kriminelle fra Litauen og Polen, der var sværvægterne, siger politikommissær Eskild Bossen fra Udlændingekontrolafdelingen i Padborg til avisen.
  Artikel i Flensborg Avis
  